Συζήτηση Βικιπαίδεια:Wikimedia Άνοιξη ΚΑΕ 2018

message: Από που και ως που η συνεισφορά νέων χρηστών χαρακτηρίζεται ως spam; Από τη μία δέχομαι πρόσκληση ως παλιός συμμετέχων του μαραθωνίου να λάβω μέρος, αποφασίζω να κοπιάσω να βάλω μαθητές σε αυτόν το μαραθώνιο επεξεργασιών - που σκοπός του είναι μεταξύ άλλων και η προσέλκυση νέων χρηστών. Πραγματοποιώ επίδειξη επεξεργασίας σε νέο λήμμα, αφιερώνω διδακτικές ώρες και διαγράφεται ελαφρά τη καρδία και αβίαστα η συνεισφορά 4-5 ατόμων ως σπαμ; Ακόμη και η πρόθεση συμμετοχής τους στο διαγωνισμό. Μήπως δε θέλουμε και νέο κόσμο στη Βικιπαίδεια; Ούτε ανακρίβειες γράψαμε ούτε κάτι άλλο διαφημίσαμε για το λήμμα του αθλητή του χαντμπολ που πιάσαμε.
Πάρα πολλοί από τους μαθητές και νέους χρήστες που έβαλα στο οικοσύστημα της Βικιπαίδειας αυτά τα 6 χρόνια έχουν εγκαταλείψει αηδιασμένοι από τους Διορθωπολέμους και την κατάχρηση εξουσίας ή αυθαιρεσία ορισμένων. Προσωπικά απέχω από συζητήσεις και Αγορά γιατί δε θέλω να δώσω δικαιώματα και γιατί δεν πιστεύω ότι θα αλλάξω τα μυαλά του καθενός.
Καταλήγοντας αν είναι να περνώ τη μισή μου μέρα προσφέροντας στη Βικιπαίδεια και την άλλη μισή εξηγώντας γιατί συμμετείχα σε ένα editathon ή γιατί έκανα έτσι τη μια λεπτομέρεια και όχι αλλιώς, χάρισμά σας όλα. Θα επαναφερω τις αλλαγές που έκανα για τελευταία φορά σήμερα (ωραίο κολπάκι οι μικροαλλαγές) και εκτιμώ ότι ο χρήστης Χρήστης:Cretan2014 πριν διαγράψει τον πίνακα με τις προθέσεις συμμετοχής (μήπως πρέπει να πάρουμε άδεια και για αυτό;) να επενεξετάσει σοβαρά τη σελίδα, τις συνεισφορές και το ιστορικό των χρηστών.DADRITS (συζήτηση) 08:54, 28 Μαρτίου 2018 (UTC)
. Ο DADRITS έχει δίκιο. Προσωπικά δεν βλέπω κάποιο πρόβλημα στην καταγραφή των χρηστών. Καλό είναι οι συμμετέχοντες να μην επεξεργάζονται τις καταχωρίσεις άλλων. Αν υπάρχει κάποιος προβληματισμός για κάτι, μπορούν να γράφουν εδώ ή στον MARKELLOS που είναι ο συντονιστής της τοπικής δράσης. -- geraki (συζήτηση) 10:52, 28 Μαρτίου 2018 (UTC)
Έτσι όπως το είδα εγώ, 6 χρήστες να έχουν το ίδιο λήμμα, ο πίνακας των λημμάτων να έχει δεχτεί λάθος κώδικα και να έχει κατέβει στον πάτο εκεί που αναγράφει "Blog και κοινωνικά δίκτυα", το θεώρησα ως spam και γι αυτό προσπάθησα να το διορθώσω. Δε χρειαζόταν να δεχτώ τέτοια επίθεση, για ένα θέμα που δεν το γνώριζα προφανώς, και που προσπαθούσα να διορθώσω καθώς κι εγώ αφιερώνω και ώρες και προσπάθεια για τη βικιπαίδεια. Δε νομίζω να χρειάζεται να ανεβάζουμε τους τόνους. Καλή προσπάθεια σε όλους.--Cretan2014 (συζήτηση) 12:09, 28 Μαρτίου 2018 (UTC)
Ευχαριστώ για την παρέμβαση geraki 
Είθισται σε έναν διαγωνισμό να μην επεξεργάζεται κάποιος το λήμμα άλλου. Φαντάζομαι για να διευκολύνουμε το έργο των αξιολογητών. Από την άλλη αν το καλοσκεφτεί κανείς αυτό είναι εντελώς αντίθετο με πολλές από τις αρχές της ΒΠ. Τα λήμματα και το υλικό που προσφέρουμε στη Βικιπαίδεια συνανήκει, δεν αποτελεί ατομική ιδιοκτησία και παρέχεται ελεύθερα με άδεια CC BY SA 3.0. Συνεπώς, δεν μπορεί κανείς να απαιτήσει την αποκλειστικότητα ενός λήμματος. Κατά την άποψή μου ούτε και σε ένα διαγωνισμό, αλλά όπως είπα για λόγους διευκόλυνσης των διοργανωτών, δεν επιμένω. Σε τελική ανάλυση από τη στιγμή που εγώ ως πρώτος συγγραφέας του λήμματος δε θίχτηκα και το πάσαρα για συνεπεξεργασία και σε άλλους χρήστες της ΒΠ δεν κατανοώ για ποιο λόγο θίγεται κάποιος άλλος. Πολύ περισσότερο κεντρική φιλοσοφία της ΒΠ είναι η ομαδοσυνεργατικότητα και η κοινοκτημοσύνη των δεδομένων. Αυτό συνεπάγεται βαθμωτή, συνεργατική, διορθωτική, εποικοδομητική χρήση αυτού του κοινού περιβάλλοντος εργασίας. Η μη προσεκτική - επεμβατική και ενίοτε ισοπεδωτική χρήση της ΒΠ, όπου κάποιος έχοντας κάνει λάθος εκτίμηση, χωρίς να απευθύνει ένα ερώτημα είτε κατ'ιδίαν είτε στη σελίδα της συζήτησης, ξηλώνει τις τροποποιήσεις κάποιου κατά το δοκούν (αρκούσε η διόρθωση του κώδικα για να έρθει μια στήλη στα ίσα της - όπως έκανα και εγώ), αναγκάζοντάς τον να αφιερώσει εργατοώρα για να επαναφέρει ή να εξηγήσει καταστάσεις που θα λύνονταν πιο απλά με καλή συνεννόηση, είναι κάτι που αποτελεί την πηγή εντάσεων στη ΒΠ. Αυτό το παρατηρώ χρόνια στη δική μας αλλά και σε άλλες ΒΠ. Καλό θα είναι όταν επεμβαίνουμε σε εργασία τρίτου να είμαστε προσεκτικοί, να λειτουργούμε διορθωτικά, βελτιωτικά και όχι αξιολογικά κατά την κρίση μας. Αυτό παρατηρώ όπως είπα και σε άλλες περιπτώσεις, αυτό είναι το ζήτημα και με τη συγκεκριμένη επεξεργασία Χρήστης:Cretan2014. Αυτό που αντιλαμβάνεσαι ως επίθεση (δε σου απευθύνω κάποιο προσωπικό χαρακτηρισμό εκτός και αν κάνω λάθος ή υβριστική γλώσσα) είναι κριτική - δριμεία ενδεχομένως, ναι - στην επιθετική σου επέμβαση να ξηλώσεις κάτι αντί να το βελτιώσεις, χωρίς τελικά να μου δώσεις ευκαιρία να το διορθώσω ή να το επεξηγήσω. Όπως είπα δεν είχα και δεν έχω σκοπό να εμπλακώ σε συζητήσεις. Χαμένος χρόνος και εδώ και σε άλλα fora και στην εποχή του IRC για τους παλαιότερους που θα μπορούσε να έχει επενδυθεί καλύτερα. Όλα αυτά τα χρόνια προσφέρω, προσπαθώντας να μην ενοχλώ και να μην ενοχλούμαι. Ο λόγος που τελικά αφιερώνω και πάλι όλον αυτόν το χρόνο για τη δευτερολογία δεν είναι για να σε πείσω Cretan2014. Για μένα το διακύβευμα δεν είναι να πάρω λίγα βιβλία ακόμη. Έχω τόσα αδιάβαστα ακόμη που δεν τίθεται τέτοιο θέμα. Σε τελική ανάλυση θα συμπληρώσω κιόλας ότι προσωπικά αποσύρομαι και θα συμμετάσχω συμβολικά. Το διακύβευμα είναι να βάλω νέους χρήστες στη ΒΠ και νεαρούς σε ηλικία, που έχουν κάθε καλή διάθεση. Θεωρώ ότι ως εκπαιδευτικός τους προσφέρω κάτι που δε θα βρουν εύκολα αλλού και είναι στα μέτρα τους. Για αυτό έγραψα και στις παρατηρήσεις ότι είναι λογαριασμοί μαθητών. Ήλπιζα ότι θα ληφθεί το μήνυμα και ότι όποιος θέλει να επεξεργαστεί κάτι πάνω στη δουλειά τους θα το κάνει διορθωτικά και όχι τιμωρητικά - καταστροφικά. Δράττομαι λοιπόν της ευκαιρίας να σας μεταφέρω τον αντίκτυπο που είχε η ενέργειά σας στην τάξη μου. Αφού ολοκληρώσαμε τις επεξεργασίες και είπα να το δοκιμάσω και σε άλλο τμήμα της ίδιας τάξης τρύπωσε ένας μαθητής από την πρώτη ώρα που του 'κανε πολύ κέφι η φάση για να δει λίγο και τη συνέχεια. F5 και το αποτέλεσμα ήταν εγκεφαλικό από το μαθητή για την χαμένη δουλειά, αρνησικυρία από τους άλλους 5-6 που είχαν ψηθεί και μόλις είχαν φτιάξει λογαριασμούς να συνεχίσουν. Στο διάλειμμα που έμαθαν και οι υπόλοιποι τι είχε γίνει μου είπαν «δεν ασχολούμαστε ξανά». Παρά το γεγονός ότι τους είχε εξηγηθεί ότι είναι κοινόχρηστη προσπάθεια και όλα αυτά είναι μες στο παιχνίδι. Η ενέργειά σας ισοδυναμεί με το να συναξιολογήσετε γραπτά μαθητών μου (κάτι που σας επιτρέπω και το θέλω μετέχοντας στην κοινότητα) και για να σας το κάνω παραστατικά εσείς χωρίς να πείτε κάτι άλλο αφού ρίξετε μια ματιά τραβάτε μια διαγραφή, τα σκίζετε και τα πετάτε στα σκουπίδια. Δε σας κρατώ κακία είτε το πιστεύετε είτε όχι. Κάνατε αυτό που πιστεύατε σωστό και αν σας παρηγορεί έχει ξαναγίνει και άλλη φορά από άλλους χρήστες. Όμως έτσι τελικά ο κόσμος αποθαρρύνεται από το να έρθει στη συντροφιά μας στη ΒΠ - και αυτό δε διορθώνεται εύκολα. Δυστυχώς μεσολαβεί Πάσχα και παρά το ψηστήρι που θα τους ρίξω τις επόμενες 2 μέρες φοβάμαι ότι δε θα είναι αρκετό. Εκφράζω την ελπίδα να γίνουμε μια συντροφιά συνεργασίας και όχι διχογνωμίας. Όσα καταμαρτυρά όμως η Αγορά (από όλους μας) και η κοινωνία μας γενικότερα ρίχνουν τη σκιά τους σε κάθε ελπίδα. Επίσης, δεν είναι τυχαίο ότι μαθητές και πρώην μαθητές μου, εκφράζουν πιο έντονα την πικρία τους, ευθέως ανάλογα με τον όγκο δουλειάς που έχουν προσφέρει. Καλό απόγευμα, καλή συνέχεια σε όλους και σε όσους ενδεχομένως προσμένουν σε επερχόμενες διακοπές «Καλό Πάσχα».DADRITS (συζήτηση) 14:28, 28 Μαρτίου 2018 (UTC)

message: Θα ήθελα να συγχαρώ τους χρήστες που συμμετέχουν στο εγχείρημα αλλά θα παρακαλούσα να μην ξεχνάτε να βάζετε κατηγορίες. Ευχαριστώ.--Vagrand  (συζήτηση) 18:58, 13 Απριλίου 2018 (UTC)
thread_title:  Παράκληση 

message: Νομίζω ότι υπάρχει κάποιο πρόβλημα στο meta.wikimedia.org καθώς τα νέα λήμματα δε συνδέονται με τα αντίστοιχα στις άλλες γλώσσες, με αποτέλεσμα να μην είναι ξεκάθαρο αν κάποιο έχει δημιουργηθεί ή αν χρειάζεται δημιουργία.--Cretan2014 (συζήτηση) 13:36, 16 Απριλίου 2018 (UTC)
replies: text: Δώσε ένα παράδειγμα.--MARKELLOSΑφήστε μήνυμα 15:35, 16 Απριλίου 2018 (UTC)
* Για παράδειγμα εδώ Russian_Federation#Sports έχω δημιουργήσει τα λήμματα Alexander Popov (Αλεκσάντρ Ποπόφ), Yevgeny Grishin (Γιεβγκένι Γκρίσιν), Dmitry Bilozerchev (Ντμίτρι Μπιλοζέρτσεφ) και Andrey Lavrov (Αντρέι Λαβρόφ) και βλέπω ότι δεν φαίνεται πουθενά, παρά μόνο όταν ανοίγεις το λήμμα στην ελληνική έκδοση.--Cretan2014 (συζήτηση) 16:49, 16 Απριλίου 2018 (UTC)

text: Αν ανανεώσεις την cache σου νομίζω ότι θα τα δεις. Για πες μου.--MARKELLOSΑφήστε μήνυμα 16:56, 16 Απριλίου 2018 (UTC)
Χαζομάρα μου! Έχεις δίκιο. Σ΄ ευχαριστώ πολύ!--Cretan2014 (συζήτηση) 17:37, 16 Απριλίου 2018 (UTC)
thread_title:  Πρόβλημα στο meta 

message: Μάρκελλε, κοιτώντας τα στατιστικά των συντακτών παρατήρησα πως οι συνεισφορές του Cretan2014 παρουσιάζονται - προφανώς διασπασμένες- ως δύο διαφορετικών χρηστών. Συγκεκριμένα εμφανίζεται να έχει 79 λήμματα ως Cretan2014 και άλλα 46 ως Χρήστης:Cretan2014. Pavlos1988 (συζήτηση) 19:01, 6 Ιουνίου 2018 (UTC)
replies: text: Έχει σχέση με τη συμπλήρωση του προτύπου στη σελίδα συζήτησης.--MARKELLOSΑφήστε μήνυμα 19:12, 6 Ιουνίου 2018 (UTC)
Το φαντάστηκα, απλά θεώρησα σκόπιμο να το αναφέρω. --Pavlos1988 (συζήτηση) 19:13, 6 Ιουνίου 2018 (UTC)
thread_title:  Προβληματάκι στα στατιστικά